       >> รีวิวสุดท้าย....จากร้านอาหารใน อ.สวนผึ้ง เค้าว่าถ้าไม่มาร้านนี้...เหมือนมาไม่ถึงสวนผึ้งกันเลยทีเดียว ถ้ากล่าวถึงกันขนาดนี้ก็ต้องมาลองสักหน่อย จะได้ไม่ตกเทรนด์ ^^ <<

       @...สถานที่ตั้ง....@
       เลยสวนผึ้งรีสอร์ท มาหน่อยนึง  ร้านจะอยู่ทางซ้ายมือค่ะ  ถ้าเจอป้ายบอกทาง กาแฟอามันเต้  นั่นและค่ะ  คือ สถานที่เดียวกัน ตามป้ายกันมาได้เลย  ภายในสถานที่กว้างขวางค่ะ  ที่จอดรถก็มีเยอะ แนะนำว่ามาทานก่อนเวลาเที่ยงสักหน่อยนึง  เพราะคนเยอะมากค่ะ โดยเฉพาะเสาร์อาทิตย์

       ** เมนูที่เลือกมาชิม **
- ยำผักกูดทรงเครื่อง  120.
       ผักกูดสดดี  ปริมาณกลางๆ  รสชาติหวานนำ

- ลาบผักกูดหมูกรอบ  120.
       ผักกูดก็ยังสดอยู่เหมือนเดิม  หมูกรอบชิ้นใหญ่และหนา  แต่กรอบมาก  ไม่เหนียวเลย  ส่วนรสชาติ หวานนำเช่นกัน

- ส้มตำผักหวาน  80.
       ผักหวานสดดีค่ะ  ไม่แน่ใจว่าผักหวานป่ารึเปล่า  เพราะกลิ่นชัดเจนดี ไม่น่าจะใช่ผักหวานบ้าน จานนี้ไข่ต้มอร่อย ส่วนรสชาติหวานนำเช่นกัน  
       (3 จานที่ได้กล่าวไป  ใช้น้ำยำเดียวกันหมด เพราะรสชาติเหมือนกันเป๊ะ!!  คงปรุงน้ำยำสำเร็จไว้แล้ว ไม่ได้ทำสดใหม่จานต่อจาน)

- ฉู่ฉี่ปลาเค้า  120.
       เครื่องแกงกลิ่นหอมพอใช้ได้  เนื้อปลาสดดี  ส่วนรสชาติ...หวานนำอีกเช่นกัน  ถ้าตัดเค็มอีกสักหน่อย คงจะ อร่อยกว่านี้

- โรตีแพนงเนื้อ  120.
       จานนี้ ค่อยยังชั่ว นึกว่าจะหวานนำอีก แผ่นโรตีหนานุ่มดี  ส่วนแพนงเนื้อ  น้ำแกงเข้มข้นดี  หอมเครื่องแกง  รสชาติก็กลมกล่อมดีค่ะ 

- ต้มยำปลาคัง 150.   
       ถ้าไม่ติดว่าเป็นต้มยำ  ถ้วยนี้คงไม่พ้นหวานนำแน่เลย  เนื้อปลาสดดีค่ะ ชิ้นใหญ่ใช้ได้  ส่วนรสชาติ  กลมกล่อมออกกลางๆ   ไม่ใช่ต้มยำแบบรสจัดอะไรนัก โดยรวมถือว่า โอเค

       ++ สรุปโดยรวม สำหรับร้านนี้เลยน่ะ ++  
       รสชาติส่วนใหญ่ ติดหวานไปหน่อย (หรือคนราชรี  เค้าติดหวานกันรึเปล่าก็ไม่รู้) 
       คำถามคือ!!....แล้วหวานมานานแค่ไหน  มดแดงเอง ก็สงสัย...เลยย้อนกลับไปอ่านรีวิวทุกท่านที่เคยมาทานที่นี่....ปรากฎว่า...ความหวานนี้...มีคนกล่าวถึงมานานและ...อย่างน้อยก็ไม่ต่ำกว่า 2 ปี

       ปกติ...ถ้าเป็นแบบนี้...มดคงให้ แค่ดาวเดียว...แต่เหตุผลที่เพิ่มให้อีกดาว...ก็เพราะว่า...ร้านนี้..เค้าใช้วัตถุดิบดี...ทั้งผัก..ทั้งปลา...สดใหม่ทุกเมนู...ขอชื่นชมในเรื่องนี้
       ....ส่วนรสชาติ  อันนี้ก็แล้วแต่ตัวบุคคล...อยากรู้ว่าตัวเองจะชอบ...หรือ...ไม่ชอบ...ต้องมาลองด้วยตัวเองเท่านั้นค่ะ ^^